Νικόλαος Μεσαρίτης

Ο Νικόλαος Μεσαρίτης (Κωνσταντινούπολη, 1163 ή 1164 - μετά το 1224) ήταν Βυζαντινός συγγραφέας και θεολόγοςΠαγκόσμιο Βιογραφικό Λεξικό, Εκδοτική Αθηνών, τομ. 7. Καταγόταν από αριστοκρατική οικογένεια, ο πατέρας του ήταν πρόεδρος της Συγκλήτου και ήταν ο νεώτερος αδελφός του Ιωάννη Μεσαρίτη. Κατέλαβε τα ανώτατα εκκλησιαστικά αξιώματα του σκευοφύλακα στην εκκλησία Θεοτόκο του Φάρου στην Κωνσταντινούπολη, του μητροπολίτη Εφέσου και του έξαρχου Ασίαςαπό το Γλωσσάρι της Υστερης Βυζαντινής Περιόδου (1204-1453) του Ι.Μ.Ε.

Εργογραφία
Τα έργα του Νικόλαου Μεσαρίτη θεωρούνται αξιόλογες πηγές για την πολιτική και εκκλησιαστική ιστορία των πρώτων χρόνων της Λατινικής Αυτοκρατορίας και της αυτοκρατορίας της Νίκαιας. Αναφέρονται τα εξήςΕγκυκλοπαίδεια Δομή, τόμος 10, σελ. 252, Αθήνα 1999:
 Η αλληλογραφία του, που δίνει πληροφορίες ιδιαίτερα για τα χρόνια πριν τη στέψη του Θεόδωρου Λάσκαρη, το 1208, ως αυτοκράτορα. 
 Η έκθεση των διαπραγματεύσεων για την Ενωση των Εκκλησιών το 1206 και το 1214-15, μεταξύ του Πάπα και της Αυτοκρατορίας της Νίκαιας.
 Η περιγραφή της εκκλησίας των Αγίων Αποστόλων και των μωσαϊκών της, η οποία καταστράφηκε ολοσχερώς, αργότερα το 1461, από τους Τούρκους.
 Ο επικήδειος που έγραψε για τον θάνατο του αδελφού του Ιωάννη Μεσαρίτη.   

Παραπομπές

Εξωτερικοί σύνδεσμοι
Nicholas Mesarites, Ekphrasis on the Church of the Holy Apostles (στα αγγλικά) 

Κατηγορία:Βυζαντινοί λόγιοι
Κατηγορία:Μητροπολίτες Εφέσου
Κατηγορία:Βυζαντινοί του 13ου αιώνα
Κατηγορία:Βυζαντινοί του 12ου αιώνα
Κατηγορία:Επίσκοποι του 13ου αιώνα